Cuneiform Tablet CCT 3 34a (BM 113378)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-lá-ba-an-ma a-na im-dí-DINGIR qí-bi-ma ki-ma ša-tù-um ša-na-at-ma ù bé-tám e-pu-šu-ma we-da-ku-ni a-ki-am ú-ṣú-ur-ša-a-šùr ú-lá aṭ-ru-da-šu ṭup-pí-a a-na ma-ṣí-ì-lí ù ku-a-tí na-áš-ú a-pu-tum ṭup-pí-a ba-lá-tù-kà lá i-pá-té KÙ.BABBAR ší-lá-tù-um ma-da ṭup-pí-a ší-ta-me-a-ma a qá-tí ma-ṣí-ì-lí lá tù-wa-šar ṭup-pí qá-at-kà-ma lu-kà-il₅-šu-nu ú-lá ku-nu-uk-šu-nu-ma i bé-tí-šu li-ib-ší-ú a-pu-tum i-ḫi-id-ma šé-ṣí-a-ma ki-ma li-bi₄ lá i-lá-mì-nu ep-ša-ma té-er-ta-ku-nu da-mì-iq-tám lá-áš-me-e a-pu-tum i-ḫi-id-ma a-wi-lu-ta-kà lá-mu-ur šu-ma mì-ma i-qá-bi₄-a-kum a ma-lá ṭup-pì-a KÙ.BABBAR li-ìš-qú-lá-kum-ma ù a-na KÙ.GI ma-al-a-nu-um ta-ar-ki-is-tám li-qé-šum